Motus flavis colobis indutorum
Motus flavis colobis indutorum (vel etiam "motus aureis vestibus indutorum", Francice Mouvement des Gilets jaunes)—e nomine colobiorum refrigentium, quibus reclamatores sibi induunt—est motus reclamationis, haud ordinatus, qui in Francia die Saturni, 17 Novembris 2018, coepit et mox in proximis civitatibus pullulavit.

Initio animis conversis ad aucta pretia liquorum propulsoriorum autocineticorum (partim aucta propter vectigalia petroleariorum fructuum) et inaequitas reditus, reclamatio cito alias ad exigentias extensa est; ordinum mediarum et infimarum, redistributio divitiarum, amplificationes salarii minimi praesertim rusticarum et suburbianarum vim acquisitivam et abdicationem aut amotionem praesidis Reipublicae Francicae, Emmanuelis Macron, attendens.

Modo tumulti rustici, haec mobilitatio orta est e diffusis per retia socialia appellationibus ut cives reclamarent. Per instrumenta divulgationis praesentata velut spontanea et haud factiosa, haec mobilitatio se instruxit primam circum reclamationem nationalem die 17 Novembris anni 2018, quae iteratur sequentibus diebus Saturni. Violentia magna damna materialia, praesertim Lutetiae, incitat et plurimas in comprehensiones inducit. Per conventūs, tres homines mortui sunt et centeni vulnerati sunt.

Reclamatores firmamentum opinionis publicae et multorum ducum factionum politicarum intra oppositionem (Nicolai Dupont-Aignan, Ioannis Lassalle, Marinae Le Pen, Ioannis Lucae Mélenchon, Laurentii Wauquiez) accipiunt. Initio contra quamvis vindicationem huius motūs, gubernatio Eduardi Philippe ineunte Decembri mense anni 2018 procrastinationem de incremento vectigalium liquorum propulsoriorum nuntiavit.

Motus extensus est, minore gradū, in Belgium et alias Europaeas nationes.

Notae 

Res novae
2018
Francia
Manifestationes